Kas atrodas kastē?
Tam noteikti jābūt kam ļoti svarīgam,
jo esmu kopā ar to ceļojis, to pārvietojis,
no dzīvokļa uz dzīvokli.
(Smiekli)
(Aplausi)
Izskatās pazīstami?
Vai zinājāt, ka mums, amerikāņiem,
pieder aptuveni trīs reizes vairāk vietas
nekā pirms 50 gadiem?
Trīs reizes.
Jūs domāsit, ka šajā papildu telpā
mums ir pietiekami daudz vietas visām mantām.
Nē.
Ir izveidojusies jauna industrija,
22 miljardu dolāru, 2.2 miljardu kv. pēdu industrija —
personisko mantu uzglabāšana.
Tātad mums ir trīskārt vairāk vietas,
taču mēs esam kļuvuši par tik labiem pircējiem,
ka mums vajag vēl vairāk vietas.
Un kur tas mūs ir novedis?
Pie lieliem kredīkaršu parādiem,
nopietnām sekām dabā,
un, iespējams, tā nav sagadīšanās,
ka mūsu laimes līmenis šajos 50 gados ir bijis nemainīgs.
Es esmu šeit, lai apgalvotu, ka ir labāks veids,
ka mazāk patiesībā var nozīmēt vairāk.
Deru, ka vairums no mums kādā brīdī ir piedzīvojuši
prieku par mazumiņu:
koledžā — kopmītnēs,
ceļojot — viesnīcas istabiņā,
teltī — būtībā zem klajas debess,
varbūt laivā.
Lai arī kur tas bija, deru, ka
tas Jums deva mazliet vairāk brīvības,
mazliet vairāk laika.
Tāpēc es uzskatu,
ka mazāk mantu un mazāk telpas
samazinās negatīvo ietekmi uz dabu.
Patiesībā, tas ir lielisks veids, kā ietaupīt naudu.
Un tas Jums vairāk atvieglos dzīvi.
Es sāku projektu ar nosaukumu Life Edited, mājaslapā lifeedited.org,
lai turpinātu šo sarunu
un šajā jomā atrastu lieliskus risinājumus.
Vispirms, plānojot savu 420 kv. pēdu lielo dzīvokli Manhetenā
kopā ar partneriem Mutopo un Jovoto.com.
Es gribēju visu —
mājas biroju, vakariņu vietu 10 cilvēkiem,
istabas viesiem
un manam kaitsērfinga aprīkojumam.
Ar vairāk nekā 300 ieteikumu no visas pasaules
es to saņēmu, savu mazo rotaslietu lādīti.
Nopērkot telpas, kas bija 420 kv. pēdu lielas,
nevis 600,
es uzreiz ietaupu 200 tūkstošus.
Mazākai vietai nepieciešams mazāk komunālo pakalpojumu,
mazāk izdevumu arī tur,
bet samazinās arī negatīvā ietekme uz dabu.
Tā kā tas patiešām ir projektēts
ap noteiktām lietām — manām mīļākajām mantām —,
un patiešām paredzēts man,
man tur ļoti patīk atrasties.
Tātad, kā Jūs varat dzīvot mazāk?
Trīs galvenās pieejas.
Pirmkārt, Jums ir nežēlīgi jāpārkārto.
Mums ir jāiztīra mūsu dzīves artērijas.
Un tas krekls, ko neesmu gadiem vilcis?
Ir laiks no tā atbrīvoties.
Mums ir jāatbrīvojas no nevajadzīgā
un mums ir jāmācās ierobežot pieplūdumu.
Mums jādomā pirms pērkam.
Pajautājiet sev,
"Vai tas mani tiešām darīs laimīgāku? Vai patiešām?"
Katrā ziņā,
mums būtu jāpērk dažas lieliskas lietas.
Bet mums jāgrib lietas, kuras mēs mīlēsim gadiem,
un ne tikai mantas.
Otrkārt, mūsu jaunā mantra:
mazs ir seksīgs.
Mēs vēlamies pilnībā izmantot telpu.
Mes vēlamies lietas, kas ir projektētas
tam, kā tās tiks lietotas visbiežāk,
ne tikai retos gadījumos.
Kāpēc pirkt plīti ar sešiem degļiem,
kad Jūs reti izmantojat pat trīs?
Tātad mēs vēlamies lietas, kas paliek,
kuras var likt vienu uz otras, un mēs gribam tās digitalizēt.
Jūs varat ņemt dokumentus,
grāmatas, filmas
un likt tām pazust — tas ir brīnumaini.
Visbeidzot, mēs vēlamies daudzfunkcionālas lietas,
izlietni, apvienotu ar tualetes podu,
ēdamgalds kļūst par gultu —
tikpat vietas,
mazs galdiņš
izstiepjas, lai pie tā apsēstos 10.
Vadošajā Life Edited sistēmā šeit, attēlā,
mēs apvienojam kustīgu sienu un pārveidojamu mēbeli,
lai labāk izmantotu telpu.
Skatieties uz kafijas galdiņu,
tas palielinās garumā un platumā,
lai pie tā apsēstos 10.
Mans birojs salokās,
bez grūtībam paslēpts.
Mana gulta vienkārši pārādās no sienas.
Viesi? Pārvietojiet kustīgo sienu,
Jūs iegūstat salokāmas viesu gultas.
Un, protams, pašam sava mājas kino zāle.
Es nesaku, ka mums visiem jādzīvo
420 kv. pēdās.
Bet ņemiet vērā pārkārtotās dzīves priekšrocības.
No 3,000 tērējiet 2,000,
no 1,500 - 1,000.
Lielākā daļa no mums, varbūt visi
ir diezgan laimīgi ilgāku laiku, dzīvojot
ar dažām somām,
varbūt mazā telpā, viesnīcas numurā.
Tāpēc, kad dodaties majās un ieejat pa durvīm,
veltiet mirkli un jautājiet sev:
"Vai es varu mazliet pārkārtot dzīvi?
Vai tas man dotu mazliet vairāk brīvības?
Varbūt mazliet vairāk laika?
Kas atrodas kastē?
Tam patiesībā nav nozīmes.
Es zinu, ka man to nevajag.
Kas ir Jūsējā?
Varbūt, tikai varbūt,
mazāk nozīmē vairāk.
Tāpēc radīsim vietu
labajām lietām.
Paldies.
(Aplausi)